Montserrat
Montserrat isch en Insle in dr Karibik und ghört zu de Chliinen Antille. Politisch isch si e Überseegebiet vom Vereinigte Königriich.

Geografii 
D Insle lit südwestlig vo Antigua, südöstlig vo Nevis und nordwestlig vo Guadeloupe.

Ihre Ursprung isch vulkanisch. Si bestoht im Wäsentlige us drei vulkanische Massiv: de Silver Hills im Norde, de Centre Hills in dr Middi und de Soufrière Hills im Süde. 

Uf Montserrat herrscht dropischs Klima mit Tämprature zwüsche 23 und 30 °C ohni usgsprocheni Räge- oder Drocheperiode.

Vulkanismus 
Uf Montserrat si nume d Soufrière Hills no aktiv.  1995 ische bim ene Vulkanusbruch e grosse Deil vo dr Insle verwüestet worde. Denn het sich d Lag wider e chli bereuehigt und 2005 isch d Sperrig vom Süde vo dr Insle deilwiis ufghobe worde. 2007 isch dr Soufrière wider aktiv worde und sithär isch dr Süddeil vo dr Insle gesperrt.

Bevölkerig 
30 % si Anglikaner, 23 % Methodiste, 10 % Katholike. D Dabelle undenooche zeigt d Bevölkerigsentwicklig.

Noch em Usbruch vom Inselvulkan Soufrière Hills 1995 het d Bevölkerig zwüsche 1998 und 2007 stark zuegnoh. S Bevölkerigswachstum in dere Zit isch 1,8% gsi. 

1) Noch em Usbruch vom Soufrière Hills 1995
2) Nochdäm d Aktivitet vom Soufrière Hills 2007 wider gwachsen isch

Quelle 
Montserrat Volcano Observatory
Fischer Weltalmanach
http://reese.linguist.de
Government of Montserrat

Weblingg 

 Offizielli Website vom Fremdenverkehrsamt vo Montserrat
 Montserrat Web Directory (änglisch)
 D Homepage vo Montserrat (änglisch)
 The Montserrat Reporter (änglisch)
 Vulkanismus vo Montserrat
 Amateurfilm über s zerstörte Plymouth
 Amateurfilm über e Vulkan Soufrière Hills

Insle (Nordamerika)
Insle (Karibischs Meer)
Abhängigs Gebiet (Vereinigts Königriich)